Касьцёл Сьвятога Яна Хрысьціцеля (Вята)

Касьцёл Сьвятога Яна Хрысьціцеля — помнік архітэктуры першай паловы XX стагодзьдзя ў Вяце. Дзее. Твор традыцыйнай беларускай драўлянай архітэктуры. Гісторыя Драўляны касьцёл у Вяце збудавалі ў 1932—1934 гадох. 24 чэрвеня 1937 году ў касьцёле ўрачыста асьвяцілі і ўсталявалі звон імя маршалка Юзэфа Пілсудзкага. Па Другой сусьветнай вайне савецкія ўлады зачынілі касьцёл, будынак якога перарабілі пад збожжасховішча. У 1990-я гады будынак касьцёла вярнулі каталікам, якія яго адрамантавалі. Архітэктура Помнік традыцыйнай беларускай драўлянай архітэктуры. Гэта прастакутны ў пляне зруб, накрытым вільчыкавым дахам, які пераходзіць у 3-гранную апсыду. Да фасаду далучаецца прастакутны прытвор, 2-граннае пакрыцьцё якога завяршае ўрэзаная 4-гранная 2-ярусная шатровая званіца. Бакавыя фасады праразаюцца прастакутнымі аконнымі праёмамі. Малітоўная заля і апсыда перакрываюцца латковым скляпеньнем, інтэр’ер ашаляваны. Крыніцы Літаратура Кулагін А. Каталіцкія храмы Беларусі: Энцыкл. даведнік / А. Кулагін; фатограф А. Дыбоўскі. — 2-е выд. — Менск: БелЭн, 2008. — 488 с.: іл. ISBN 978-985-11-0395-5. Сіўко Ф. Капліца ў Вяце // Ave Maria. № 11 (90), 2002 г. Вонкавыя спасылкі Касьцёл Сьвятога Яна Хрысьціцеля ў Вяце, Radzima.org